kardosdrur/scandi-wiki huggingface dataset:
Pileværling

Pileværling (Emberiza rustica) er en 15 centimeter stor spurvefugl, der yngler fra det nordlige Skandinavien og mod øst gennem Sibirien til stillehavskysten. Arten ligner rørspurv, men har et rødbrunt brystbånd og varm kastanjebrun overgump.

I Norden yngler pileværling i fugtige nåleskove og skovkanter i Sverige og Finland samt sjældent i Norge. Det er en trækfugl, der har sit vinterkvarter i Sydøstasien og den er derfor kun en tilfældig gæst i Danmark.

Kilder/Eksterne henvisninger 
 Hvass, Hans, Danmarks Dyreverden, 2. udgave, Rosenkilde og Bagger 1978. .
 Roger Peterson m.fl. Europas Fugle, 7. udgave, Gads Forlag 1985. .
 DK listen  Fuglearter truffet i Danmark

Fugle fra Nordasien
Fugle fra Skandinavien
Værlingeslægten
Dværgværling

Dværgværling (Emberiza pusilla) er en 13 centimeter stor spurvefugl, der yngler i krat langs søbredder og skovmoser fra det nordlige Skandinavien mod øst gennem Rusland til Beringstrædet.

Det er en trækfugl, der overvintrer i Sydasien. Den er derfor en meget sjælden gæst i Danmark, hvor de fleste fund bliver gjort på Christiansø. Arten ligner en lille rørspurv, men adulte fugle har mørkt rødbrun kind og en bred rødbrun stribe langs issen. I alle dragter er den lyse øjenring et godt kendetegn.

Kilder/Eksterne henvisninger 
 Beskrivelse af dværgværling på Dansk Ornitologisk Forenings hjemmeside 
 Roger Peterson m.fl. Europas Fugle, 7. udgave, Gads Forlag 1985. .
 DK listen  Fuglearter truffet i Danmark

Fugle fra Nordasien
Værlingeslægten
Fuglebeskyttelsesdirektivet

Fuglebeskyttelsesdirektivet (Council Directive 2009/147/EC, tidligere Council Directive 79/409/EEC on the conservation of wild birds, eller på dansk; Rådets direktiv 2009/147/EG (79/409/EEG) af den 30. november 2009 om bevarelse af vilde fugle) er et EU-direktiv som beskytter samtlige naturligt forekommende fuglearter og specifikt udsatte arters ynglesteder i medlemslandene, for at bevare livskraftige populationer.

Fuglebeskyttelsesdirektivet fra 1979 var EUs ældste lovbestemmelse om beskyttelse af vilde dyr og det ene af to direktiver som behandler naturbeskyttelse; det andet er habitatdirektivet. Det gamle direktiv blev erstattet, da det var modificeret så mange gange, at det blev svært at overskue. Direktivet regulerer jagten og indeholder krav om, at medlemslandene skal oprette særskilte fuglebeskyttelsesområder for bestemte udpegede arter, hvilket nu indgår i Natura 2000-planerne.

Eksterne kilder og henvisninger 
 Rådets direktiv 79/409/EØF af 2. april 1979 om beskyttelse af vilde fugle , Unionens websted
 The Birds Directive , EU-kommissionens websted
 Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle, Unionens websted

EU-direktiver
Gulbrystet værling

Gulbrystet værling (Emberiza aureola) er en 15 centimeter stor spurvefugl, der yngler på fugtige enge med høj vegetation og spredte buske i et område fra Finland, Hviderusland og Ukraine i vest gennem Kasakhstan, Kina og Mongoliet til det østligste Rusland, Korea og nordlige Japan i øst. Det er en trækfugl, der overvintrer i Syd- og Sydøstasien. Den var tidligere meget almindelig, men bestanden menes at være gået drastisk tilbage siden 2000 sandsynligvis på grund af menneskelig efterstræbelse i vinterkvarteret.

Hannen af gulbrystet værling er nem at kende på varmt brun overside, sort ansigt og strube samt gul underside med et smalt, brunt brystbånd. Hunnen minder om en gulspurv.

Arten er en tilfældig og meget sjælden gæst i Danmark med mindre end 10 fund siden 1980'erne.

Kilder/Eksterne henvisninger 
 Roger Peterson m.fl. Europas Fugle, 7. udgave, Gads Forlag 1985. .
 www.iucnredlist.org: Emberiza aureola Internationale rødliste over truede dyrearter. Version 2021.3
 DK listen  Fuglearter truffet i Danmark

Fugle fra Nordasien
Værlingeslægten
Hætteværling

Hætteværling (Emberiza melanocephala) er en stor og kraftig værling på 17 centimeter, der yngler i Mellemøsten og det sydøstlige Europa i åbent land med spredt vegetation som eksempelvis krat eller olivenlunde. I Danmark er arten en tilfældig gæst hvert eller hvert andet år.

Hannen af hætteværling har sort hætte, rødbrun overside og gul underside uden striber. Hunnen er meget blegere farvet.

Kilder/Eksterne henvisninger 
 Roger Peterson m.fl. Europas Fugle, 7. udgave, Gads Forlag 1985. .
 DK listen  Fuglearter truffet i Danmark

Europas fugle
Fugle fra Vestasien
Værlingeslægten
Hvidkindet værling

Hvidkindet værling (Emberiza leucocephalos) er en 17 centimeter stor spurvefugl, der er udbredt i store dele af Asien i åbent land med nåleskov og gårde. Arten minder om gulspurv, men er hvid, hvor denne er gul. Hannen har en karakteristisk rødbrun hovedtegning med hvid kind.

Hvidkindet værling kan danne hybrider med gulspurv. Det er en tilfældig gæst i Europa (inklusiv Danmark) fra Sibirien.

Kilder/Eksterne henvisninger 
 Roger Peterson m.fl. Europas Fugle, 7. udgave, Gads Forlag 1985. .
 DK listen  Fuglearter truffet i Danmark

Fugle fra Kina
Fugle fra Nordasien
Værlingeslægten
Det skandinaviske Selskab

Det skandinaviske Selskab i København blev dannet i september 1843 som en følge af det første nordiske studentermøde i Uppsala tidligere samme år. Selskabet havde til formål at "fremme den aandelige Forbindelse mellem de skandinaviske Folk". Selskabets formand var H.N. Clausen. Det omfattede en stor del af Danmarks intellektuelle. Selskabet virkede gennem foredrag, udgivelse af skrifter og sammenkomster for at styrke idéen om Nordens enhed. Selskabet blev opløst i 1856.

Kilder 
, forfattet af E. Elberling

Foreninger
Etableret i 1843
Ophørt i 1856
Ugglan
Mikkel Malmberg

Mikkel Malmberg (født 31. maj 1986) er en dansk standupkomiker. Han blev for alvor landskendt i 2010, gennem TV 2 Zulus 4. omgang af Comedy Fight Club hvor han opnåede en 3. plads. I marts 2011 startede han podcasten Fup i farvandet med Comedy Fight Club-kollegaen Morten Wichmann.

På samme kanal har han deltaget i 6. udgave af Zulu Djævleræs, et afsnit af Stand-up.dk med Lasse Rimmer og senest i Zulufonen som fast vært med kollegaen Karsten Green og skuespillerinden Mathilde Norholt.

I februar 2012 var han på klubturné (Comedy Zoo on Tour) landet rundt, sammen med Thomas Warberg og Brian Mørk.

Han har især fået succes på scenen med sine sange, som ofte indgår i hans show (herunder Robin Hood-sangen).

Privat
Malmberg fik et barn i efteråret 2014. Allerede i marts måned havde han annonceret at han skulle være far i sin og Morten Wichmanns podcast Fup i farvandet.

Eksterne henvisninger 
 
 
 Fup i farvandet

Standupkomikere fra Danmark
Podcastere fra Danmark
Svend Foyn

Svend Foyn (født 9. juli 1809 i Tønsberg, død 30. november 1894) var en norsk skibsreder. Foyn udviklede den moderne norske hvalfangst.

Efter at først have drevet jagt på sæl gik Foyn i 1864 over til at fange hval fra dampskibe, noget der fik stor betydning, efter at Foyn havde opfundet granatharpunen. For at tilberede dyrene byggede Foyn trankogerier i Vadsø med underafdelinger i Tønsberg. Da hvalerne blev fredet for jagt langs Finmarkskysten, søgede Foyn andre fangstpladser ved Island og i Sydhavet. Hans sidste rejse blev beskrevet i bogen The cruise of the Antarctic (1895). Foyn, der erhvervede store rigdomme, var gavmild mod fødebyen Tønsberg.

Kilder 
 Svensk uppslagsbok. bd. 9. 1932. s. 1223

Skibsredere fra Norge
Nordmænd i 1800-tallet
Personer fra Tønsberg
Filantroper fra Norge
Opfindere
Voldgæsteri

Ved voldgæsteri tvinges den lokale befolkning til at give en rejsende ophold og beværtning mod betaling.

I visse samfund har en rejsende ret til mod betaling at blive gæst, det vil sige opnå husly, mad og drikke, hos den lokale befolkning, et fænomen der betegnes gæsteri. Hvis gæsteriet får et stort omfang, kan det være til gene for de lokale, og man taler om voldgæsteri.

I Danmarks middelalder var det den almindelige opfattelse, at rejsende havde krav på gæsteri. I 1200-tallet øgedes samfærdslen dog så meget, at klostre og private hjem plagedes af voldgæsteri, og derfor indførte man i marts 1283 under kong Erik 5. Klipping en lov om indretning af offentlige gæstgiverier.

Henvisninger 

Samfund
Cain Velasquez

Cain Velasquez (født 28. juli 1982) er en amerikansk sværvægt MMA-kæmper, der er placeret som den bedste sværvægter i dag af Sherdog.

Eksterne henvisninger 
 

Sportsfolk fra USA
MMA
Personer fra Californien
Syndikatet

Syndikatet er et dansk mikrobryggeri, som fremstiller specialøl.

Syndikatet (formelt Bryg-Syndikatet ApS) blev stiftet i 2011 af bl.a. Jonas Jacobsen, der i 2010 vandt Skandinavisk Mesterskab i Håndbryg.

Syndikatet er et kontraktbryggeri.

Hver øl er repræsenteret ved tegnede personer med gangster/mafia-inspirerede navne som "Direktøren", "Sekretæren", "Håndlangeren" m.fl.

Produkter 
 Direktøren Mørk Stærk ale: øllen som startede det hele, baseret på Nørager Reserva, der vandt samlet guld ved Skandinavisk Mesterskab i Håndbryg i 2010.
 Sekretæren Lys stærk sød ale.
 Agenten IPA (India Pale Ale) Extra.
 Kassemesteren Velhumlet Luksus Lagerøl, også kaldet India Pale Lager.
 Nonnen From Belgisk Ale
 Håndlangeren Imperial Stout
 Mekanikeren Genial Golden Ale
 Spionen Undercover IPA (India Pale Ale).
 Borgmesteren Dristig Doppelbock.
 Frelseren Julebryg.
 Strandløven Velskabt Wit
 Årgangsbryg Eksperimenterede ny øl hvert år
 Psykopaten Sindsyg IPA (India Pale Ale).
 Elskerinden Dessert stout
 Hippien Imperial Saison
 Evangelisten Meget Højtidigelig øl
 Politikeren Idealistisk Frokostøl 
 Pandaen Sort/hvid IPA (India Pale Ale).
 Festaben Imperial Rum Stout
 Lejemorderen Oak Aged Imperial Stout
 Blegfisen Danish Farmhouse Ale

Syndikatet brygger alt sit øl i Danmark, på Randers Bryghus. Hovedparten af øllene er veganske. Alle øl er upasturiseret og ufiltreret.

Eksterne henvisninger 
 Syndikatet.dk  – Bryggeriets hjemmeside.
 https://www.ratebeer.com/brewers/syndikatet/13755/ - Bryggeriet på Ratebeer
 https://untappd.com/w/syndikatet/22709 - Bryggeriet på untappd

Mikrobryggerier fra Danmark
Etableret i 2011
Landsforeningen for Bygnings- og Landskabskultur

Landsforeningen for Bygnings- og Landskabskultur, ofte blot kaldet By & Land, er en dansk forening, som arbejder for beskyttelse og bevaring af den byggede og landskabelige kulturarv i Danmark. Foreningen har siden 1985 udgivet bladet By & Land.

Som en parallel til Danmarks Naturfredningsforenings indstillingsret mht. naturfredning har Landsforeningen en lovsikret ret til at få forelagt fredningsforslag for Det Særlige Bygningssyn. Landsforeningen har også ret til at udpege et emne til medlemskab af Det Særlige Bygningssyn. Siden 2015 har det været arkitekt Peter Hee, der var foreningens formand indtil 2016.

Foreningen har siden 1990 været forslagsstiller til mere end 50 gennemførte bygningsfredningssager og har påvirket lovgivningen om bygningsbevaring. Den var med til at etablere Forum for Bygningskultur i 1995, som siden blev til Bygningskultur Danmark.

Foreningen har sekretariat i Bygningskulturens Hus i København, der er ejet og kontrolleret af Realdania.

Historie 
Professor Palle Suenson var intiativtager til foreningen, som oprindeligt bestod af en Sammenslutning, et Selskab og en Fond for Bygnings- og Landskabskultur. Suenson var den første formand for Fonden for Bygnings- og Landskabskultur 1964-81, herefter Ulla og Palle Suensons Fond. Også professor Mogens Koch var bestyrelsesmedlem i fonden 1964-73. Lensbaron Rudolph Bertouch-Lehn var medstifter af Sammenslutningen.

I 1990 blev Sammenslutningen og Selskabet slået sammen til Landsforeningen.

Formænd 

Selskabet for Bygnings- og Landskabskultur
 1969-1979: Palle Suenson
 1979-1987: Vilhelm baron Wedell-Wedellsborg
 1987-1990: Tobias Faber

Sammenslutningen for Bygnings- og Landskabskultur
 1965-1975: Palle Suenson

Foreningen for Bygnings- og Landskabskultur
 19??-2006: Henrik B. Hoffmeyer, cand.mag., lektor
 2006-2012: Bent Falk Jensen, arkitekt MAA
 2012-2016: Peter Hee, arkitekt MAA, byplan- og byggechef
 2016-: Karen Margrethe Olsen

Æresmedlemmer 
 1976: Palle Suenson

Kilder og eksterne henvisninger 
 Foreningens hjemmeside

Foreninger fra Danmark
Etableret i 1965
Arkitektur i Danmark
Peter Heering

Peter Heering har flere betydninger:

 "Peter F. Heering" var tidligere navn for likørproducenten Heering

Personer:
 Peter F. Heering (1792-1875) – dansk grosserer og likørfabrikant (Peter Frederik Suhm Heering)
 Peter Nicolai Heering (1838-1924) – dansk likørfabrikant
 Peter Heering (1908-1987) (1908-1987) – dansk likørfabrikant (Peter Frederik Suhm Heering)
 Peter Heering (født 1934) (1934-2015) – dansk likørfabrikant
Dødningehoved (symbol)

Dødningehovedet er i den vestlige kultur et udbredt grafisk symbol, der består af gengivelsen af et menneskes kranium set forfra, sjældent i profil, med eller uden underkæbe. Som oftest vises også to korslagte lårbensknogler enten under eller bag det afbildede kranium.

Dødningehovedet tjener i almindelighed til symbolisering af eller trusler om fysisk livsfare og død, forgængelighed af menneskers liv i sammenligning med den udødelige sjæl og hele den fysiske verden i forhold til åndelige værdier, der er indeholdt i religion.

Derudover er dødningehovedet gennem tiden blevet benyttet som symbol i både militære sammenhænge, indenfor heraldikken og senest i den moderne ungdomskultur som et symbol for protest, f.eks. i forbindelse med demonstrationer arrangeret af Piratpartiet.

Se også 
 Jolly Roger

Eksterne henvisninger 

Symboler
Hoved (symbol)
Ödeshög

Ödeshög er en by i Östergötlands län i Sverige. Den er administrationsby i Ödeshögs kommune, og i 2010 boede der 2.572 indbyggere. 

I Ödeshög ligger en gammel kirke, Ödeshögs kyrka. Byen ligger nær, men ikke ved, søen Vättern.

Der findes en del restauranter omkring torvet. Nærmeste større byer er i nordøst Linköping (66 km) og i sydvest Jönköping (67 km).

En central skikkelse i Ödeshögs historie er Johanna Pettersson (1807–1899), bedre kendt som Handelsman Johanna. Hvert år arrangeres et marked, Johannamarknaden, til ære for hende. Det var også i Ödeshög den tidligere landsholdsspiller i fodbold, Klas Ingesson, voksede op.

Eksterne kilder og henvisninger

Byer i Östergötlands län
Gerlach

Gerlach er et efternavn, som hører til de 200 mest almindelige i Tyskland.

Det kan hentyde til flere personer:

 Carl Ludvig Gerlach, dansk komponist
 Ernst Ludwig von Gerlach, preussisk politiker
 Georg Gerlach, dansk officer
 Jesper Gerlach, dansk forfatter
 Joseph von Gerlach, tysk anatom
 Leocadie Gerlach, operasangerinde
 Ludwig Friedrich Leopold von Gerlach, preussisk officer
 Manfred Gerlach, østtysk politiker

Efternavne
Lorentz Lorentzen

Lorentz Rasmus Lorentzen (født 5. marts 1842 i Roskilde, død 27. november 1915) var en dansk øjenlæge og titulær professor.

Han var søn af vognmand Niels Lorentzen og hustru født Rasmussen, blev student fra Roskilde Katedralskole 1861 og tog medicinsk eksamen 1867. Lorentzen var reservekirurg ved Frederiks Hospital 1870-72, læge ved Amtssygehuset i Aalborg 1889-93, formand for Den Almindelige Danske Lægeforening 1879-83, medlem af bestyrelsen for Lægernes Hjælpeforening og af Understøttelsesforeningen for Lægeenker. Han var titulær professor og Ridder af Dannebrog.

Han blev gift med Cathrine Marie Ahlmann (17. juli 1850 på Langholt ved Aalborg - 1917), datter af godsejer N.P. Ahlmann og hustru født von Hoff. Lorentzens søn arvede Langholt.

Da han lod sig pensionere, flyttede Lorentzen fra Aalborg til en lejlighed i Malmøgade 5 på Østerbro. I 1912 lod han et stort sommerhus, Villa Vendle, opføre på Ved Gærdet 1 i Tisvilde, tegnet af arkitekt Bent Helweg-Møller

Kilder 

 

Titulære professorer fra Danmark
Oftalmologer fra Danmark
Danskere i 1800-tallet
Danskere i 1900-tallet
Personer fra Roskilde
Formænd for Lægeforeningen
Riddere af Dannebrog
Amalie Brader

Amalie Kristine Brader Gatzwiller (født 1981) en dansk atlet som var medlem af Københavns IF, tidligere i Viborg AF (-1998). Aarhus 1900 (2000-2002) og Sparta Atletik (2002-2008).

Brader var cheftræner for eliteaktive i Frederiksberg IF 2008-2009 og Københavns IF 2009–2010. Amalie var træner for Jessie Ipsen i perioden fra 2008-2010, hvor Jessie sprang 6.13m, som var det længste længdespring ved et DM siden Renata Pytelewska Nielsen vandt i 1997.

Amalie Brader er gift med Espen Gatzwiller.

Erhverv 
Amalie Brader Gatzwiller har tidligere været specialkonsulent i Undervisningsministeriets departement og styrelse. Hun er nu chef for Policy og Analyse på Roskilde Universitet.

Internationale ungdomsmesterskaber
1997 Ungdoms-OL Højdespring 16. plads 1,63

Danske mesterskaber 
  2006 Højdespring 1,64 
  2005 Højdespring 1,67 
  2005 Trespring inde  11,68 
  2005 Højdespring inde  1,76 
  2004 Højdespring  1,73 
  2004 Højdespring inde 1,64 
  2003 Højdespring 1,71 
  2003 Højdespring inde 1,67 
  2002 Højdespring 1,71 
  2002 Højdespring inde 1,67  
  2001 Højdespring 1,61  
  2000 Højdespring inde 1,50

Personlige rekorder
 Højdespring: 1,76 2005
 Trespring: 11,98 2006

Eksterne henvisninger 
 Statletik.dk – Profil Amalie Brader
 Amalie Brader Gatzwiller - LinkedIn 

Personer fra Viborg
Atleter fra Københavns IF
Atleter fra Sparta Atletik
Atleter fra Aarhus 1900
Atleter fra Viborg AM
Højdespringere fra Danmark
Trespringere fra Danmark
Edelman


Edelman, Ejdelman, Eidelman (< , , , ) er den variant af jiddisch efternavne:
 Gerald M(aurice). Edelman (º  1929, Ozone Park), en jøde-amerikanske biolog
 Gregg Edelman (º  1958, Chicago), en amerikansk skuespiller på Broadway
 Marek Edelman (Edelmann),  (1919, Homel'  2009, Warszawa), en jøde-polsk kardiolog og politisk aktivist
 Nils (Holger) Edelman (º  1918), en finsk geologer, professor emeritus i geologi og mineralogi ved Åbo Akademi
 Randy Edelman, né: David Louis Newman (º  1947, Paterson), en amerikanske komponist af musik for film og tv-serier

Se også 
 Edelmann
 Edel
 Lazăr Edeleanu (1861  1941) 
 Edelsohn (Edelson, Ejdelson, Eidelson, Eidensohn)
 Adel
 Adelmann (Adelman)

noter og referencer 

Germanske efternavne
Jiddisch efternavne
Jødiske efternavne
Russiske efternavne
Hviderussiske efternavne
Ukrainske efternavne
Polske efternavne
Johan Erik Rydqvist

Johan Erik Rydqvist (født 20. oktober 1800 i Göteborg, død 17. december 1877 i Stockholm) var en svensk kritiker og sprogforsker, bror til Carl Magnus Rydqvist.

Rydqvist blev student 1820, cand. jur. 1826, ansat ved det Kongelige Bibliotek i Stockholm 1827—65, da han tog sin afsked som bibliotekar. Doktor honoris causa havde han blevet 1860. Allerede som ung student optrådte Rydqvist som forfatter, mest med oversættelser; men han gik snart over til kritisk virksomhed og nedlagde resultaterne af sin viden i skriftet Framfarne dagars vittra idrotter i jemförelse med samtidens (1828, "Svenska Akademiens handlingar" 1829), og han redigerede 1828—32 det litterære ugeskrift "Heimdal", der stiftedes for at virke for upartisk litteraturkritik; det afløstes af "Svenske litteraturföreningens tidskrift", hvor Rydqvist var medarbejder.

Foruden punktlig at opfylde sine embedspligter udarbejdede Rydqvist skrifter af æstetisk, kritisk eller polemisk karakter, Djurgården förr och nu (1833), Nordens äldsta skådespel (1836), De civila ämbetsmännen i Sverige (1838), Tidens oro och tidens kraft (1840) og mange flere. Men fra 1840 tvang sygdom ham til stilleliv; han opgav da al kritisk virksomhed for at vie resten af sit Liv til sprogforskning, og 1850 påbegyndte han udgivelsen af sit grundige værk: Svenska språkets lagar, bind 1—5 udgavs i tidsrummet 1850—74, og efter hans død udgavs endnu et 6. bind. Dette værk er en mellemting mellem grammatik og sproghistorie, i hvilken særlig det 14., 15. og 19. århundredes svenske sprog er genstand for behandling, medens oldsproget og 16.—18. århundredes sprog kun undersøges spredtvis.

Skønt hans behandling af orddannelsen er fragmentarisk, og hans behandling af lydlæren er ligefrem utilfredsstillende, vil værket dog bestandig være et Hovedværk til svensk sprogforskning, fordi Rydqvists viden var langt foran samtidens forskning. Hjemlige forarbejder fandtes ikke, hans metode var Grimms udvidet ved tilegnelse af Rask og Bopps forskninger, men tillige i høj grad selvstændig; materialet måtte for en stor del hentes i håndskrifterne. Rydqvists mindre, sproglige arbejder, Den historiska språkforskning (1849), Ljus och irrsken i språkets värld (1865) og Svenska akademiens ordbok, historiskt och kritisk betraktad (1870), har lige så lidt som hans polemiske modskrift mod Stockholms-retskrivningsmødet (1869) Ljudlagar och Skriflagar (1870, tillige optaget i hans hovedværk, bind IV) nogen egentlig betydning.

Kilder 

 

Bibliotekarer fra Sverige
Jurister fra Sverige
Filologer fra Sverige
Kritikere fra Sverige
Faglitterære forfattere fra Sverige
Svensksprogede forfattere fra Sverige
Medlemmer af Svenska Akademien
Svenskere i 1800-tallet
Personer fra Göteborg
P.A. Schou

Peter Alfred Schou (8. oktober 1844 i Slagelse - 21. november 1914 i København) var en dansk maler, bror til L.A. Schou.

Schou blev uddannet ved handelen, levede længe i Hamborg og besøgte en vinter Akademiet i Dresden. Han gik så 1876 til Paris for at blive maler og studerede hos Chartran og Bonnat. 1880 udstillede han på salonen i Paris. Han fik det følgende år et arbejde tilbagevist af Charlottenborg-udstillingens censur, og bosatte sig siden da atter i Hamborg. 1898 vendte han tilbage til Danmark, hvor han 1902 udstillede et interiør med portrætfigurer, og derefter regelmæssigt og under stigende opmærksomhed deltog i hjemlandets udstillinger. Hans emner var meget enkle, hyppigt hentede fra et beskedent værelse eller atelier, med kun én eller et par figurer. Hans billeder var meget stilfærdige, jævnlig bårne af en dyb sørgmodighed; flere gange skildrer de en brystsyg ung mands sygeleje (et af disse billeder tilhører Statens Museum for Kunst). Hans farver var dybt stemte, blege hudfarver mod tungt brunt og rødt, men altid af en egen stille vægtighed. Nogen egentlig handling var der ikke i disse billeder, men de er stærke i stemning. Nævnes kan motivet Alvor, som han varierede flere gange (1906, 1908, 1915), Ved sygesengen (1905), Lægen (1910). Desuden malede han fortrinlige portrætter og overmåde farveskønne billeder af frugter, blomster, opstillinger og landskaber, hvoraf nogle er i ordets bedste forstand klassiske. Han havde ikke broderens sprudlende fantasi, men hans kunstneriske begavelse var ikke ringere.

1908 og 1912 modtog han Eckersberg Medaillen og 1911 Det anckerske Legat.

Han er begravet på Solbjerg Parkkirkegård.

Kilder

Eksterne henvisninger 
 
 

Malere fra Danmark
Danskere i 1800-tallet
Danskere i 1900-tallet
Personer fra Slagelse
Salmonsens
Modtagere af Eckersberg Medaillen
Personer i Kraks Blå Bog (afdøde)
Personer i Dansk Biografisk Leksikon